open-index/open-wikipedia-markdown huggingface dataset:
ג'וליוס קרוג

**ג'וליוס אלברט קרוג** (באנגלית: **Julius Albert Krug**; ) היה פוליטיקאי אמריקאי, שכיהן כמזכיר הפנים של ארצות הברית בממשלו של הנשיא הארי טרומן בשנים 1946–1949.
## ראשית חייו
ג'וליוס קרוג נולד במדיסון, ויסקונסין כבנם של ג'וליוס ג'. קרוג ושל אמה מ. קורפמאכר. ב-1929 הוא סיים את לימודיו באוניברסיטת ויסקונסין–מדיסון.

עבודותיו הבולטות הראשונות היו ברשות עמק טנסי, שם הוא החל לעבוד ב-1938 כמהנדס תחנות כוח, וב-1940 כמנהל מערך תחנות הכוח. ב-1941 קודם קרוג לתפקיד מנהל החשמל של משרד ניהול הייצור. לאחר כניסתה של ארצות הברית למלחמת העולם השנייה הפך משרד זה למועצת הייצור המלחמתית. ב-1943 קודם קרוג לתפקיד מנהל משרד התשתיות המלחמתיות. באפריל 1944 הוא התגייס לצי ארצות הברית. באוגוסט אותה שנה הוא נבחר מחדש כיושב ראש מועצת הייצור המלחמתית, תפקיד בו הוא שימש עד פירוק המועצה בנובמבר 1945.
## מזכיר הפנים של ארצות הברית
ב-26 בפברואר 1946 מינה הנשיא הארי טרומן את קרוג כמזכיר הפנים של ארצות הברית, וב-18 במרץ הוא החל לכהן בתפקיד. כמזכיר הפנים התנגד קרוג למאמציהן של חברות עץ להשיג זכויות כריתה ביערות הענק של מדינת וושינגטון, והתנגד לבניית סכרים מיותרים. כמי שבתחום אחריותו היו מכרות הפחם בארצות הברית, הוא ניהל משא ומתן כושל בין ג'ון ל. לואיס, נשיא איגוד עובדי המכרות, ובין בעלי המכרות לסיום השביתה הארצית בענף.

ב-1948 חתם קרוג על חוזה על פיו השבט האינדיאני שחי בשמורת האינדיאנים פורט ברתולד בדקוטה הצפונית אולץ למכור 155,000 אקר (627 קמ"ר) של אדמותיו לצורך בניית מאגר המים של סכר גריסון בניו טאון, דקוטה הצפונית. מימי המאגר הציפו רבע משטח השמורה, החריבו את המרכז של השבט, את בית החולים ו-154,000 אקרים של אדמה פורייה. ג'ורג' ג'ילט, מנהיג שבטי האינדיאנים באזור הגיב על כך ב-1948, .

באוגוסט 1949 ישב קרוג בראש ועדה של 19 חברים שהשתתפו בוועידה מדעית של האומות המאוחדות לשימור ולניצול של משאבים, שהתקיימה בלייק סקסס. בין שאר החברים בוועדה היו הרברט הובר, תומאס ווטסון, אדוארד בבקוק ורנדולף גרין פק.
## שנותיו האחרונות
קרוג התפטר מתפקידו כמזכיר הפנים ב-1 בדצמבר 1949, ועבר למגזר התעשייתי הפרטי כיועץ לענייני תשתיות בוושינגטון.

ג'וליוס קרוג נפטר ב-26 במרץ 1970 בנוקסוויל, טנסי, בגיל 62. הוא נטמן בבית הקברות הלאומי ארלינגטון. הותיר אחריו את רעייתו מרגרט קתרין דין, בן ובת.

## קישורים חיצוניים

* ג'וליוס קרוג באתר מחלקת הפנים של ארצות הברית 
* 

## הערות שוליים

קטגוריה:אמריקאים ילידי ויסקונסין
קטגוריה:מדיסון: אישים
קטגוריה:מזכירי הפנים של ארצות הברית
קטגוריה:חברי הקבינט של ארצות הברית בממשל הארי טרומן
קטגוריה:בוגרי אוניברסיטת ויסקונסין–מדיסון
קטגוריה:קצינים וחוגרים בצי ארצות הברית
קטגוריה:אנשי הכוחות המזוינים של ארצות הברית במלחמת העולם השנייה
קטגוריה:אישים הקבורים בבית הקברות הלאומי ארלינגטון
קטגוריה:אמריקאים שנולדו ב-1907
קטגוריה:אמריקאים שנפטרו ב-1970
סנט סלוני

**סנט סלוני** (בספרדית: **Sant Celoni**) היא עיירה בת כ-18 אלף תושבים בקטלוניה שבספרד. העיירה נמצאת בעמק נהר טורדרה, כאשר רוב העיר נמצא בגדה השמאלית.

העיירה הוקמה בסביבת המאה ה-11 לאחר הקמת כנסייה במקום.

בעיירה ממוקמים מפעלי תעשייה כבדה ותעשיית מזון שמעבדת תוצרת חקלאית של הסביבה.

בשנת 1988 יליד המקום סנטי סנטמריה פתח מסעדה שבהמשך קיבלה שלושה כוכבי מישלן והייתה למסעדה הראשונה בקטלוניה שזכתה למעמד זה.

העיירה מחוברת לכביש מהיר A7 ומסילת רכבת מקשרת אותה לברצלונה וז'ירונה.

## קישורים חיצוניים

* 

קטגוריה:קטלוניה: ערים
דייוויד קרוס (מוזיקאי)

**דייוויד קרוס** (באנגלית: **David Cross**; נולד ב-23 באפריל 1949) הוא כנר וקלידן אנגלי שידוע בעיקר בעקבות חברותו בלהקת הרוק המתקדם קינג קרימזון בין השנים 1972-1974. הוא מופיע באלבומיהם "Larks' Tongues in Aspic" משנת 1973 ו-"Starless and Bible Black" משנת 1974, וברצועה "Providence" מהאלבום "Red" משנת 1974, שהוקלטה בהופעה חיה. קרוס הופיע גם במספר הקלטות מהשנים 1972-1974 שהופצו באלבומי ההופעה החיה USA (משנת 1975) ו-The Night Watch (משנת 1997). הוא גם בעל קריירה מוזיקלית עצמאית, במסגרתה הוציא מספר אלבומי סולו ואלבומים עם להקת ליווי ("The David Cross Band").

## דיסקוגרפיה
### עם קינג קרימזון

* Larks' Tongues in Aspic (1973)
* Starless and Bible Black (1974)
* Red (1974) (הרצועה "Providence" בלבד)

#### אלבומי הופעה
* USA (1975)
* The Great Deceiver (1992)
* The Night Watch (1997)

### עם [[רוברט פריפ]]
* Starless Starlight (2015)

### אלבומי סולו / אלבומים עם David Cross Band

* Memos from Purgatory (1989)
* The Big Picture (1992) (David Cross Band)
* Testing to Destruction (1994) (David Cross Band)
* Exiles (1997) (David Cross Band ואורחים)
* Closer Than Skin (2005) (David Cross Band)
* Alive in the Underworld (2008) (David Cross Band)
* Sign of the Crow (2016) (David Cross Band)
* Crossing the tracks (2018)

## קישורים חיצוניים

* 

## הערות שוליים

קטגוריה:כנרים אנגלים
קטגוריה:חברי להקת קינג קרימזון
קטגוריה:בריטים שנולדו ב-1949
פר סחורס

**פר סחורס** (בהולנדית: **Perr Schuurs**; נולד ב-26 בנובמבר 1999 בנוישטאדט שבהולנד) הוא כדורגלן הולנדי המשחק בעמדת הבלם בקבוצת טורינו.

## קריירת מועדונים
סחורס גדל במחלקת הנוער של פורטונה סיטארד. בעונה וחצי הראשונות שלו בקבוצה הבוגרת של המועדון ערך סחורס 41 הופעות ליגה בליגת המשנה ההולנדית, בהן הבקיע שבעה שערים. בעונת , כשהוא בן 17, מונה לקפטן הקבוצה.

בחודש ינואר 2018 חתם סחורס באייאקס מליגת העל ההולנדית, והושאל בחזרה לפורטונה סיטארד עד לתום עונת . במשך תקופת ההשאלה הוא ערך 16 הופעות ליגה נוספות במדי פורטונה סיטארד, והבקיע שלושה שערים.

לקראת עונת  חזר סחורס לאייאקס, ובעונתו הראשונה במועדון שיחק בעיקר בקבוצת המילואים של המועדון. ב-26 בספטמבר 2018 ערך את הופעת הבכורה שלו בקבוצה הראשונה של המועדון, בניצחון 0–7 על HVV טה ורבה במסגרת הסיבוב הראשון של הגביע ההולנדי. ב-7 באוקטובר ערך את הופעת הבכורה שלו בליגת העל ההולנדית, בניצחון 0–5 על א.ז. אלקמאר במסגרת המחזור השמיני בליגה. זו הייתה הופעתו היחידה בליגת העל ההולנדית בעונה זו, בה זכתה אייאקס באליפות הולנד ובגביע ההולנדי.

ב-27 ביולי 2019 שיחק סחורס 90 דקות בניצחון 0–2 על פ.ס.וו. איינדהובן במסגרת מגן יוהאן קרויף. ב-14 בספטמבר הוא הבקיע את שער הבכורה שלו בליגת העל ההולנדית, בניצחון 1–4 על הירנפיין במסגרת המחזור השישי לעונת . ב-5 בנובמבר ערך את הופעת הבכורה שלו בליגת האלופות, בתיקו 4-4 נגד צ'לסי במסגרת שלב הבתים של המפעל לעונת 2019/2020. בסך הכל ערך סחורס בעונה זו עשר הופעות ליגה והבקיע שער אחד, והוסיף שתי הופעות בליגת האלופות והופעה אחת בגביע ההולנדי.

בעונת , בה זכתה אייאקס פעם נוספת באליפות הולנד, זכה סחורס לדקות משחק משמעותיות יותר, וערך 27 הופעות ליגה, בהן הבקיע שער אחד. בגביע ההולנדי, בו זכתה גם כן קבוצתו, הוא ערך ארבע הופעות, כולל הופעה בניצחון 1–2 על ויטסה ארנהם בגמר. בליגת האלופות, בה הודחה אייאקס כבר בשלב הבתים, שיחק סחורס בכל ששת משחקי שלב הבתים.

ב-18 באוגוסט 2022 חתם בטורינו.

## קריירה בינלאומית
סחורס זומן לראשונה לסגל נבחרת הולנד לקראת משחקי ליגת האומות 2020/2021 נגד נבחרות פולין ואיטליה בחודש ספטמבר 2020, אך לא שיחק במשחקים אלו.

הוא היה חלק מסגל נבחרת הולנד עד גיל 21 בטורניר אליפות אירופה עד גיל 21 בשנת 2021, וערך חמש הופעות בטורניר, בהן הבקיע שני שערים.

## תארים
;אייאקס
* אליפות הולנד (3): 2018/2019, 2020/2021, 2021/2022
* הגביע ההולנדי (2): 2018/2019, 2020/2021
* מגן יוהאן קרויף (1): 2019

## קישורים חיצוניים

## הערות שוליים

קטגוריה:כדורגלנים הולנדים
קטגוריה:בלמי כדורגל הולנדים
קטגוריה:כדורגלני פורטונה סיטארד
קטגוריה:כדורגלני אייאקס
קטגוריה:כדורגלני טורינו
קטגוריה:הולנדים שנולדו ב-1999
קאיקי

**קאיקי דה סילבה צ'גאס** (בפורטוגזית: **Kayky da Silva Chagas**; נולד ב-11 ביוני 2003 בריו דה ז'ניירו שבברזיל) הוא כדורגלן ברזילאי המשחק בעמדת קשר הכנף בקבוצת באהיה.

## קריירת מועדונים
### פלומיננסה
קאיקי נולד בריו דה ז'ניירו שבברזיל, ותחילה החל לשחק במועדון מקומי בשם מנגיירה, עד שעבר למחלקת הנוער של פלומיננסה. בשנת  קודם קאיקי לסגל הקבוצה הבוגרת של המועדון. תחילה הוא שיחק עם הקבוצה באליפות ריו דה ז'ניירו, בה ערך 13 הופעות והבקיע שלושה שערים.

ב-23 באפריל 2021 הוא ערך את הופעת הבכורה שלו בגביע ליברטדורס, בתיקו 1-1 נגד ריבר פלייט במסגרת שלב הבתים לעונת 2021. ב-7 במאי הוא הבקיע את שער הבכורה שלו במפעל, בתיקו 1-1 נגד ג'וניור ברנקייה בשלב הבתים, והפך למבקיע הצעיר ביותר בתולדות המפעל. ב-30 במאי ערך את הופעת הבכורה שלו בליגת העל הברזילאית, בתיקו 0-0 נגד סאו פאולו במסגרת המחזור הראשון לעונת .

### מנצ'סטר סיטי
ב-23 באפריל 2021 חתם קאיקי על חוזה במנצ'סטר סיטי מהפרמייר ליג, שיחל בחודש ינואר 2022.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:ריו דה ז'ניירו: כדורגלנים
קטגוריה:כדורגלני פלומיננסה
קטגוריה:כדורגלני מנצ'סטר סיטי
קטגוריה:כדורגלני פאסוש די פריירה
קטגוריה:כדורגלני באהיה
קטגוריה:כדורגלני ספרטה רוטרדם
קטגוריה:ברזילאים שנולדו ב-2003
סוון בוטמן

**סוון בוטמן** (בהולנדית: **Sven Botman**; נולד ב-12 בינואר 2000 בבאדהופדורפ שבהולנד) הוא כדורגלן הולנדי המשחק בעמדת הבלם בניוקאסל יונייטד מהפרמייר ליג.

## קריירת מועדונים
### אייאקס וההשאלה להירנפיין
בוטמן גדל במחלקת הנוער של אייאקס, אליה הגיע בשנת 2009. בעונת  שיחק באייאקס II, קבוצת המילואים של המועדון, ששיחקה בליגת המשנה ההולנדית, וערך בה 28 הופעות ליגה, בהן הבקיע שני שערים.

לקראת עונת  הושאל בוטמן להירנפיין מליגת העל ההולנדית. ב-4 באוגוסט 2019 הוא ערך את הופעת הבכורה שלו במועדון, בניצחון 0–4 על הראקלס אלמלו במסגרת המחזור הראשון בליגה. ב-19 באוקטובר הוא הבקיע את שער הבכורה שלו במועדון, בניצחון 2–4 על א.ז. אלקמאר במסגרת המחזור העשירי בליגה. בסך הכל ערך בוטמן 26 הופעות ליגה והבקיע שני שערים בעונה זו, בה סיימה הירנפיין במקום העשירי בליגה.

### ליל
ב-31 ביולי 2020 חתם בוטמן על חוזה לחמש עונות בליל מליגת העל הצרפתית. ב-22 באוגוסט הוא ערך את הופעת הבכורה שלו במועדון, בתיקו 1-1 נגד סטאד רן במסגרת המחזור הראשון בליגה לעונת 2020/2021. הוא היה שחקן הרכב קבוע בעונה זו, בה זכתה ליל באליפות צרפת, וערך 37 הופעות ליגה ב-38 משחקים, כולן בהרכב הפותח.

ב-1 באוגוסט 2021 שיחק בוטמן 90 דקות בניצחון 0–1 על פריז סן-ז'רמן במסגרת גביע האלופות הצרפתי לשנת 2021. ב-14 בספטמבר הוא ערך את הופעת הבכורה שלו בליגת האלופות, בתיקו 0-0 נגד וולפסבורג במסגרת המחזור הראשון של שלב הבתים לעונת 2021/2022.

### ניוקאסל יונייטד
ב-28 ביוני 2022 חתם בניוקאסל יונייטד מהפרמייר ליג לחמש שנים, ששילמה עבורו 37 מיליון אירו. ב-6 באוגוסט הוא ערך הופעת בכורה בקבוצה, בניצחון 0–2 על נוטינגהאם פורסט.

## קריירה בינלאומית
בוטמן זומן לראשונה לסגל נבחרת הולנד לקראת משחקי ליגת האומות 2020/2021 נגד נבחרות פולין ובוסניה והרצגובינה בחודש נובמבר 2020, אך לא שיחק במשחקים אלו.

הוא היה חלק מסגל נבחרת הולנד עד גיל 21 בטורניר אליפות אירופה עד גיל 21 בשנת 2021, וערך ארבע הופעות בטורניר, בהן הבקיע שער אחד.

## תארים
;ליל
* אליפות צרפת: 2020/2021
* גביע האלופות הצרפתי: 2021
**ניוקאסל יונייטד**

* גביע הליגה: 2024/2025

## קישורים חיצוניים

## הערות שוליים

קטגוריה:כדורגלנים הולנדים
קטגוריה:בלמי כדורגל הולנדים
קטגוריה:כדורגלני הירנפיין
קטגוריה:כדורגלני ליל
קטגוריה:כדורגלני ניוקאסל יונייטד
קטגוריה:הולנדים שנולדו ב-2000
זרים כשאנו נפגשים

**זרים כשאנו נפגשים** (באנגלית: **Strangers When We Meet**) הוא סרט דרמה רומנטית אמריקאי משנת 1960 בהפקתו ובבימויו של ריצ'רד קווין, עם קירק דאגלס, קים נובק, וולטר מתאו וארני קובקס בתפקידים הראשיים.

התסריט נכתב על ידי איבן הנטר  והוא מבוסס על רומן שלו באותו שם משנת 1958.

העלילה היא על גבר ואישה בפרבר בורגני מטופח, שמאבדים עניין בנישואיהם ומתחילים ברומן אהבה אבל לבסוף מוותרים כדי לא להרוס את משפחותיהם.

## תקציר העלילה
לארי קו (קירק דאגלס) הוא ארכיטקט מצליח בלוס אנג'לס, נשוי לאיב (ברברה ראש) עם שני בנים. הסופר המצליח רוג'ר אלטר (ארני קובקס) מזמין אותו לבנות את בית חלומותיו לפי עבודותיו הקודמות אבל לארי רוצה לבטא את עצמו באופן עצמאי.

מרגרט "מאגי" גולט (קים נובק) היא אישה נאה, נשואה לקן (ג'ון בריאנט) ולהם ילד אחד. יום אחד מביא לארי את בנו לאוטובוס להסעת תלמידים ופוגש במאגי. הוא נדהם מיופייה ומזמין אותה לראות את הווילה שהוא בונה לרוג'ר. היא מהסס אבל לבסוף מסכימה ומתחיל ביניהם רומן אהבה סוער וחשאי.

מאגי היא אישה משועממת, בעלה קן מעוניין רק בעבודתו ולא מראה לה גילויי אהבה ורצון לסקס. לארי מסעיר אותה והיא נמשכת אליו והוא מעדיף אותה על אשתו שהיא עקרת בית ואישה טובה אבל לא יותר מזה לדעתו.

איב מארגנת בביתם מסיבה ומזמינה גם את מאגי ובעלה. הם מתנהגים בקרירות בעת פגישתם (מכאן שם הסרט) אבל לא יכולים להתאפק ופורשים לחדר צדדי ומתחבקים. לארי כותב לה בפתק "אני אוהב אותך" ומשליך אותו לפח.

השכן החשדן פליקס אנדרס (וולטר מתאו) עוקב אחריהם ומוצא את הפתק. הוא מודיע ללארי שהוא יודע על יחסיו עם מאגי.

לארי מקבל הצעה קוסמת לתכנן עיר בהוואי שמצריכה העברת המשפחה לשם לחמש שנים. הוא מהסס ולא מגלה זאת לאשתו. לאחר זמן היא מגלה זאת ומטיחה האשמה לפניו מדוע לא שיתף אותה בזה.

פליקס מנצל את העובדה שאיב כעת היא נבגדת ו"טרף קל". הוא מגיעה לדירתה ומנסה לתקוף אותה מינית לאחר שהוא רומז על הרומן החשאי של לארי. היא הודפת אותו ולארי שמגיע, חובט בו.

איב מתפרצת על לארי ודורשת להתגרש ממנו אבל לאחר זמן קצר היא מתחרטת מתחילה לבכות ומבקשת ממנו לדעת מה לא היה טוב אצלה. ליבו של לארי נקרע.

לבסוף פוגש לארי את מאגי בווילה הכמעט גמורה ומודיע לה כי לצערו הוא קיבל את העבודה בהוואי והם נפרדים בצער.

## צוות השחקנים

## קישורים חיצוניים

* קדימון לזרים כשאנו נפגשים, באתר יוטיוב
* זרים כשאנו נפגשים, באתר TCM
* נעימת הנושא של זרים כשאנו נפגשים, באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1960
קטגוריה:סרטי דרמה אמריקאיים
קטגוריה:סרטי דרמה רומנטית
קטגוריה:סרטי קולומביה
קטגוריה:סרטי קירק דאגלס
קטגוריה:סרטים אמריקאיים מבוססי ספרים
קטגוריה:סרטים באנגלית
קטגוריה:סרטים המבוססים על רומנים אמריקאים
קטגוריה:סרטי ריצ'רד קווין
אירמה זיידלר

**אירמה זיידלר** (בהונגרית: **Seidler Irma**; אוז'הורוד, 12 באפריל 1882 – בודפשט, 18 במאי 1911) הייתה ציירת, גרפיקאית יהודייה-הונגרייה אהבת נעוריו של ג'רג'י לוקאץ', אחותו של ארנה זיידלר.

## ביוגרפיה
אירמה זיידלר נולדה במשפחה יהודית כבתם של ליפוט זיידלר ושל וילמה פולאצ'ק  היא הייתה סטודנטית במכללה לאמנות שימושית בווינה, אחר כך בבירת הונגריה, כמו גם במינכן ובפירנצה. בשנת 1902 ובשנה שלאחר מכן למדה במושבת האמנים של באיה מארה, בבאיה מארה המורה שלה היה, בעלה מאוחר יותר, קארוי רטי. בשנת 1908 לקחה חלק בעבודת הציירים שפעלו כבר מחוץ למושבת האמנים. בנוסף לדיוקנאות ציירה גם נופים ותמונות מהחיים. בגיל 29 שמה קץ לחייה.

## הדיווח על מותה
"דיווחנו אתמול, כי בלילה אישה צעירה לא ידועה השליכה את עצמה מגשר מרגיט לגלי הדנובה ולא ניתן היה לחלץ אותה: היא צללה ושקעה. המשטרה מצאה על הגשר במקום קפיצתה כמה מחפציה של הצעירה האובדנית, מעיל, מטרייה ותיק יד המכילים מכתב ושאר זוטות."

"כל אלה נלקחו למטה הראשי של משטרת הבירה. הם חקרו כל הלילה מי האישה האובדנית, רק הבוקר יכלו לקבוע שהיא אשתו של הצייר קארוי רטי, נולדה כאירמה זיידלר, שהייתה ציירת גם היא בעלת כישרון רציני מאוד. (...) היא הייתה אישה יפה ומעניינת למראה, כמו גם אישה שנונה וטמפרמנטית מאוד והייתה אהובה מאוד בכל מקום. בתקופה האחרונה התקדמה במיוחד באמנותה, והתכוונה להציג כמה מציוריה, שהיו כבר יצירות מתקדמות, בתערוכת השמונה." ...

"לאחר ארוחת ארבע, היא ביקרה את חברתה היקרה בשדרת ורושליגט, אשתו של מזכיר שר. שתי הנשים הלכו יחד לתערוכת השמונה, בסלון הלאומי, שם הקשיבו גם לקונצרט (שנתנו בלה ברטוק וחבריו). באולם התכנסה יחד חבורה נהדרת. סופרים, ציירים, מוזיקאים, כולם חסידי הקו המודרני. אחרי הקונצרט, גברת רטי נפרדה מהחבורה והתחילה לחזור הביתה מלווה בכמה ממכריה. הסופר בלה באלאז' והצייר דז'ה אורבן ליוו אותה זמן מה, אך גם הם נפרדו ממנה על גדות הדנובה."

## לקריאה נוספת
* אירמה זיידלר. אינדקס ביוגרפי הונגרי. המוזיאון הספרותי פטפי.
* אירמה זיידלר. קיזלבאך.
* אגנש הלר: אירמה זיידלר וג'רג' לוקאץ' 
* לקסיקון אמנותי. עורכת אדית לייטה 1965–1968, Akadémiai Kiadó
* דנש מולנאר: יצירות אמנות טרנסילבניות. מאגר של אמנים, אומנים, אדריכלים, היסטוריונים, צלמים ואספני אמנות, 2002, הוצאה לאור קורווינה
* אנדראש נאג': לוקאץ' החביב. ג'רג' לוקאץ' ואירמה זיידלר. בודפשט, 1984, 281 עמ'. 
* דיווח על מותה
* אירמה זיידלר גלריית האמנות קיזלבך

## קישורים חיצוניים

## הערות שוליים

קטגוריה:יהודיות הונגריות
קטגוריה:ציירים יהודים הונגרים
קטגוריה:משפחת פולאני
קטגוריה:גרפיקאים ומאיירים יהודים הונגרים
קטגוריה:ציירים הונגרים
קטגוריה:ילידות 1882
קטגוריה:ילידי 1882
קטגוריה:נפטרות ב-1911
קטגוריה:הונגרים שנפטרו ב-1911
חריסטוס צוליס

**חריסטוס צוליס** (ביוונית: **Χρήστος Τζόλης**; נולד ב-30 בינואר 2002 בסלוניקי שביוון) הוא כדורגלן יווני המשחק בעמדת קשר הכנף בקבוצת קלאב ברוז' ובנבחרת יוון.

## קריירת מועדונים
### פאוק סלוניקי
צוליס הגיע אל מחלקת הנוער של פאוק סלוניקי בשנת 2018, לאחר שעבר במחלקות נוער של מספר מועדונים, ולאחר ששיחק במחלקת הנוער של פאוק סלוניקי בין השנים 2010–2016. ב-7 ביוני 2020 הוא ערך את הופעת הבכורה שלו בקבוצה הבוגרת של המועדון, בהפסד 1-0 לאולימפיאקוס במסגרת ליגת העל היוונית לעונת . ב-20 ביוני הוא הבקיע את שער הבכורה שלו במועדון, בניצחון 3-1 על OFI כרתים, גם כן במסגרת הליגה. צוליס שיחק במועדון במשך שתי עונות, בהן ערך 42 הופעות ליגה והבקיע שישה שערים. הוא זכה עם המועדון בגביע היווני בעונת , כשהוא עורך ארבע הופעות ומבקיע חמישה שערים.

### נוריץ' סיטי והשאלות לטוונטה ולפורטונה דיסלדורף
ב-12 באוגוסט 2021 חתם צוליס על חוזה לחמש עונות בנוריץ' סיטי מהפרמייר ליג. ב-24 באוגוסט הוא ערך את הופעת הבכורה שלו במועדון, בניצחון 6-0 על בורנמות' במסגרת הסיבוב השני של גביע הפוטבול ליג. הוא הבקיע שני שערים במשחק זה, ונבחר לשחקן המצטיין. ב-11 בספטמבר ערך את הופעת הבכורה שלו בפרמייר ליג, בהפסד 1-0 לארסנל במסגרת המחזור הרביעי בליגה לעונת 2021/2022. את עונת 2021/22 סיימו נוריץ' וצוליס במקום האחרון בפרמייר ליג, ונשרו אל הצ'מפיונשיפ. 

את עונת 2022/23 החל צוליס בנוריץ', ועד למחצית העונה ערך 13 הופעות במסגרת הצ'מפיונשיפ, בהן הבקיע שער אחד. בחצי השני של העונה הושאל עד לסיום העונה לטוונטה אנסחדה מליגת העל ההולנדית, וסייע לה לסיים במקום החמישי, כשהוא מבקיע שער אחד ב-10 הופעות. בעונת 2023/24 הושאל צוליס שוב, והפעם לפורטונה דיסלדורף מהבונדסליגה השנייה. צוליס רשם עונה מצוינת במדי דיסלדורף, כשהבקיע 22 שערי ליגה, וסיים כמלך השערים בצוותא עם האריס טבאקוביץ' ורוברט גלאצל. צוליס ודיסלדורף סיימו במקום השלישי בבונדסליגה השנייה, שהקנה להם אפשרות להשתתף במשחקי מבחן על הזכות לשחק בבונדסליגה, מול בוכום שסיימה במקום ה-16 בבונדסליגה הבכירה. צוליס ודיסלדורף ניצחו 3-0 במשחק הראשון בבוכום, אך הפסידו 3-0 בבית בגומלין, ובדו-קרב הפנדלים, הבקיע אמנם צוליס את הפנדל שלו, אך דיסלדורף הפסידה ונשארה בבונדסליגה השנייה.

### קלאב ברוז'
בקיץ 2024 רכשה פורטונה דיסלדורף את צוליס מנוריץ' סיטי תמורת 3.5 מיליון אירו. רכישה זו למעשה הייתה מימוש של אופציית רכישה בתום ההשאלה מנוריץ'. עם זאת, תוך זמן קצר קיבלה דיסלדורף הצעה טובה יותר, ומכרה את צוליס תמורת 6 מיליון אירו לקלאב ברוז' מליגת העל הבלגית. צוליס חתם על חוזה לארבע שנים במועדון הבלגי. 

## קריירה בינלאומית
צוליס שיחק בכל הנבחרות הצעירות של יוון. ב-7 באוקטובר 2020 ערך צוליס את הופעת הבכורה שלו בנבחרת יוון, בהפסד 2-1 לנבחרת אוסטריה במשחק ידידות. ב-11 בנובמבר הוא הבקיע את שער הבכורה שלו בנבחרת, בניצחון 2-1 על נבחרת קפריסין במשחק ידידות.

## תארים
;פאוק סלוניקי
* הגביע היווני: 2020/2021
**קלאב ברוז**'

* הסופר קאפ הבלגי: 2025
;תארים אישיים
* מלך השערים של הבונדסליגה השנייה: 2023/24

## קישורים חיצוניים

## הערות שוליים

קטגוריה:כדורגלנים יוונים
קטגוריה:קשרי כדורגל יוונים
קטגוריה:כדורגלני פאוק סלוניקי
קטגוריה:כדורגלני נוריץ' סיטי
קטגוריה:כדורגלני פורטונה דיסלדורף
קטגוריה:כדורגלני קלאב ברוז'
קטגוריה:כדורגלני נבחרת יוון
קטגוריה:כדורגלני טוונטה
קטגוריה:יוונים שנולדו ב-2002
טיאגו אלמדה

**טיאגו אסקיאל אלמדה** (בספרדית: **Thiago Ezequiel Almada**; נולד ב-26 באפריל 2001 בסיודאדלה שבארגנטינה) הוא כדורגלן ארגנטינאי המשחק בעמדות הקשר והקשר ההתקפי באתלטיקו מדריד ובנבחרת ארגנטינה.

## קריירת מועדונים
אלמדה גדל במחלקת הנוער של ולס סארספילד מליגת העל הארגנטינאית. ב-11 באוגוסט 2018 הוא ערך את הופעת הבכורה שלו בקבוצה הבוגרת של המועדון, בניצחון 2-0 על ניואל'ס אולד בויס במסגרת המחזור הראשון בליגה לעונת . ב-5 בנובמבר הוא הבקיע את שערי הבכורה שלו במועדון, צמד שערים בהפסד 3-2 לדפנסה וחוסטיסיה במסגרת המחזור ה-11 בליגה. בשלוש העונות הראשונות שלו בקבוצה הבוגרת של המועדון ערך אלמדה 47 הופעות ליגה, בהן הבקיע עשרה שערים.

ב-21 באפריל 2021 הוא ערך את הופעת הבכורה שלו בגביע ליברטדורס, בהפסד 3-2 לפלמנגו במסגרת שלב הבתים לעונת 2021. ב-14 במאי הוא הבקיע את שער הבכורה שלו במפעל, בניצחון 3-1 על ליגה דפורטיבה אוניברסיטריה דה קיטו, גם כן במסגרת שלב הבתים של המפעל.

בשנת 2022 הוא עבר לאטלנטה יונייטד.

בשנת 2024 הוא עבר לבוטפוגו הברזילאית.

בינואר 2025 הוא חתם באולימפיק ליון הצרפתית.

## קריירה בינלאומית
אלמדה היה חלק מסגל נבחרת ארגנטינה לטורניר הכדורגל באולימפיאדת טוקיו 2020 בשנת 2021, וערך שתי הופעות בטורניר.

ב-23 בספטמבר 2022 ערך אלמדה את הופעת הבכורה שלו בנבחרת ארגנטינה, בניצחון 3-0 על נבחרת הונדורס במשחק ידידות.

נכלל בסגל נבחרת ארגנטינה לטורניר מונדיאל 2022 לאחר פציעתו של חואקין קוריאה.

ב-2022 זכה בגביע העולם לכדורגל עם נבחרת ארגנטינה.

נכלל בסגל הנבחרת האולימפית של ארגנטינה לטורניר הכדורגל באולימפיאדת פריז (2024).

## תארים
**נבחרת ארגנטינה**
* גביע העולם: 2022

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני ולס סארספילד
קטגוריה:כדורגלני אטלנטה יונייטד
קטגוריה:כדורגלני בוטפוגו
קטגוריה:כדורגלני אולימפיק ליון
קטגוריה:כדורגלני אתלטיקו מדריד
קטגוריה:כדורגלני נבחרת ארגנטינה
קטגוריה:כדורגלני מונדיאל 2022
קטגוריה:כדורגלנים ארגנטינאים באולימפיאדת פריז (2024)
קטגוריה:ספורטאים זרים בארצות הברית
קטגוריה:ספורטאים זרים בברזיל
קטגוריה:ספורטאים ארגנטינאים בצרפת
קטגוריה:כדורגלנים ארגנטינאים באולימפיאדת טוקיו (2020)
קטגוריה:ארגנטינאים שנולדו ב-2001
פרנסיסקו קונסייסאו

**פרנסיסקו פרננדש דה קונסייסאו** (בפורטוגזית: **Francisco Fernandes da Conceição**; נולד ב-14 בדצמבר 2002 בקוימברה שבפורטוגל) הוא כדורגלן פורטוגזי המשחק בעמדת הקשר ביובנטוס מהסרייה א'. הוא בנו של כדורגל העבר והמאמן סרז'יו קונסייסאו.

## קריירת מועדונים
קונסייסאו הצטרף אל מחלקת הנוער של ספורטינג ליסבון בגיל שמונה, ושיחק בה במשך שש שנים. לאחר מכן שיחק במשך עונה בפדרואנסה, אחת מקבוצות הבת של פורטו, ובשנת 2018 הצטרף אל מחלקת הנוער של פורטו. ב-27 באוגוסט 2020 חתם על החוזה המקצועני הראשון שלו במועדון. תחילה שיחק בפורטו ב', קבוצת המילואים של המועדון, ששיחקה בליגה הפורטוגלית השנייה.

ב-13 בפברואר 2021 ערך את הופעת הבכורה שלו בקבוצה הראשונה של המועדון, בתיקו 2-2 עם בואבישטה במסגרת המחזור ה-19 בליגת העל הפורטוגלית לעונת . ב-17 בפברואר הוא ערך את הופעת הבכורה שלו בליגת האלופות, בניצחון 1–2 על יובנטוס במסגרת שלב שמינית הגמר לעונת 2020/2021. בעונתו הראשונה ערך 14 הופעות ליגה ושתי הופעות בליגת האלופות.

ב-21 ביולי 2022 חתם לחמש שנים באייאקס. ב-3 בספטמבר ערך את הופעתו הבכורה נגד קמבור. ב-1 בספטמבר 2023 הושאל לפורטו לעונה אחת עם אפשרות מכירה בסיומה. ב-23 באפריל 2024 עבר לפורטו בחוזה קבוע לחמש שנים תמורת עשרה מיליון אירו. ב-27 במאי זכה עם קבוצתו בגביע הפורטוגלי.

ב-27 באוגוסט 2024 הושאל ליובנטוס לעונה אחת תמורת שבעה מיליון אירו. הוא ערך הופעת בכורה ב-1 בספטמבר בתיקו 0-0 מול רומא. ב-30 בספטמבר כבש שער בכורה בניצחון 0–3 על גנואה. ב-2 באוקטובר נכנס כמחליף במשחק במסגרת ליגת האלופות מול רד בול לייפציג כשקבוצתו בעשרה שחקנים ובפיגור 1–2. הוא בישל את שער השוויון וכבש את שער הניצחון. ב-22 ביולי העונה יובנטוס רכשה אותו מפורטו תמורת 30 מיליון והוא חתם ל-5 שנים במועדון.

## קריירה בינלאומית
קונסייסאו היה חלק מסגל נבחרת פורטוגל עד גיל 21 בטורניר אליפות אירופה עד גיל 21 בשנת 2021, וערך חמש הופעות בטורניר, בהן הבקיע שני שערים. ב-26 במרץ 2024 ערך את הופעת הבכורה בנבחרת הבוגרת במשחק ידידות מול .

נכלל בסגל נבחרת פורטוגל לטורניר יורו 2024.

ב-18 ביוני 2024 כבש את שער הבכורה במסגרת שלב הבתים של יורו 2024 בניצחון 1–2 על נבחרת צ'כיה.

## תארים
### קבוצתיים
; פורטו
* ליגת העל הפורטוגלית: 2021/2022
* הגביע הפורטוגלי (2): 2021/2022, 2023/2024
**[[נבחרת פורטוגל בכדורגל|נבחרת פורטוגל]]**

* ליגת האומות: 2024/2025

### אישיים
* השחקן הצעיר המצטיין של החודש: מרץ 2024

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:קוימברה: כדורגלנים
קטגוריה:כדורגלני פורטו
קטגוריה:כדורגלני אייאקס
קטגוריה:כדורגלני יובנטוס
קטגוריה:כדורגלני נבחרת פורטוגל
קטגוריה:כדורגלני יורו 2024
קטגוריה:ספורטאים פורטוגזים בהולנד
קטגוריה:ספורטאים פורטוגזים באיטליה
קטגוריה:פורטוגזים שנולדו ב-2002
מריאנה איסקנדר

**מריאנה איסקנדר** (בערבית: **ماريانا إسكندر**) היא יזמית חברתית ועורכת דין אמריקאית-מצרית. איסקנדר הייתה מנכ"לית קרן ויקימדיה עד ינואר 2026 כאשר הוחלפה על ידי ברנדט מיהן. לשעבר מנהלת התפעול הראשי של הפדרציה להורות מתוכננת באמריקה בניו יורק.

## חיים אישיים וקריירה
איסקנדר נולדה בקהיר שבמצרים, ובגיל ארבע היגרה עם משפחתה לארצות הברית. משפחתה התגוררה בראונד רוק, טקסס.

היא סיימה את לימודיה בסוציולוגיה בהצטיינות cum laude באוניברסיטת רייס בשנת 1997, תואר שני היא למדה במסגרת מלגת רודס באוניברסיטת אוקספורד בשנת 1999, שם ייסדה את איגוד נשות רודס. בשנת 2003 סיימה את לימודיה בבית הספר למשפטים באוניברסיטת ייל.

לאיסקנדר ניסיון עבודה במסגרות פרטיות, מדינתיות, אקדמיות ובארגונים ללא כוונות רווח. בין השאר עסקה בהורות מתוכננת ובעידוד כניסת צעירים לשוק העבודה.

ב-14 בספטמבר 2021 נבחרה למשרת מנכ"לית קרן ויקימדיה העולמית. החליפה בתפקיד את קתרין מאהר.

## קישורים חיצוניים
* 

## הערות שוליים

קטגוריה:עורכות דין אמריקאיות
קטגוריה:מהגרות ממצרים לארצות הברית
קטגוריה:אנשי קרן ויקימדיה
קטגוריה:עורכי דין אמריקאים במאה ה-21
קטגוריה:מנכ"ליות אמריקאיות
קטגוריה:נשות קרן ויקימדיה
קטגוריה:בוגרות אוניברסיטת רייס
קטגוריה:בוגרות בית הספר למשפטים באוניברסיטת ייל
קטגוריה:אמריקאיות ממוצא מצרי
קטגוריה:אמריקאיות שנולדו ב-1975
אירן ורשאני

**אירן ורשאני** (במקור **מלווין וולנר**, בהונגרית: **Varsányi Irén**; גיור, 11 באוגוסט 1877 – בודפשט, 17 באוקטובר 1932) הייתה שחקנית יהודייה-הונגרייה שהתנצרה.

## ביוגרפיה
בשנת 1894, בסיום לימודיה בחטיבת הביניים, נרשמה ורשאני לאקדמיה ההונגרית המלכותית לאמנויות הבמה (כיום שמה האוניברסיטה לאמנויות התיאטרון והקולנוע), שם שיחקה בתפקידה הראשון בפני קהל כבחינה, המשרתת של ג'רג' דנדין. היא עזבה את הלימודים במאי 1896. מור דיטרואי קיבל אותה לתיאטרון הקומדיה של בודפשט החדש, והיא נשארה חברה בצוות התיאטרון עד מותה. בהצגת הפתיחה של התיאטרון היא גילמה את איבויקה במחזה "הנודדים" (Barangók).

בתחילה כיכבה בקומדיות ובפארסות צרפתיות. משחקה התבגר בשנות ה-20, במיוחד בעיצוב הדמויות הנשיות של צ'כוב. יחד עם השחקן דיולה הגדוש, ורשאני הגדירה את דמותו של תיאטרון הקומדיה באותה תקופה. היא שיחקה בנוסף בכמה סרטים אילמים.

בחודש מאי 1926, לרגל יום השנה השלושים לחברותה בתיאטרון הקומדיה, קיבלה ורשאני את ההכרה הגבוהה ביותר מעוצר ממלכת הונגריה מיקלוש הורטי, על עבודתה האמנותית העשירה.

## משפחתה ומוצאה
ורשאני הייתה בת למשפחה יהודית. הוריה היו אנטל וולנר וקרולינה תהל. ב-7 במרץ 1904 היא נישאה לאילש סצ'י (במקור: אילש אליהו שנברג), בעל אדמות יהודי ובעל מפעל (בודפשט, 25 ביוני 1866– בודפשט, 1939). על פי הרישומים, הזוג התנצר, כנראה בשנת 1906. גיסה היה פרנץ סצ'י, עיתונאי, עורך דין ומחזאי המנהל והדרמטורג של תיאטרון הקומדיה.

### ילדיהם
* ג'רג' פאל (בודפשט, 15 באוקטובר 1904 – ?)
* תרזיה אירן (בודפשט, 28 בספטמבר 1907) – בודפשט, 20 במאי 1971)

## הנצחה
* מועצת תיאטרון הקומדיה של בודפשט ייסדה את טבעות הזיכרון על שם אירן ורשאני ודיולה הגדוש בשנת 1971. שני הפרסים מוענקים לסירוגין לשחקנית או לשחקן של התיאטרון על בסיס הצבעה סודית של חברי מועצת התיאטרון.
* ברובע השני של בודפשט נקרא רחוב על שמה, רחוב שמתחיל מכיכר סנה עד רחוב קפאש.
* בשנת 2001, במלאת 125 שנה להולדתה, חנכה חברת תיאטרון הקומדיה של בודפשט לוח זיכרון במעונה לשעבר, בכתובת 11 Szent István körút.

## תפקידיה העיקריים

## תפקידיה בסרטים
שמאל|ממוזער|250x250 פיקסלים|'''לוח הזיכרון של אירן ורשאני''' במעונה לשעבר, בכתובת 11 Szent István körút
* הריקוד, 1901
* קוקס ובוקס, 1915
* אנה קרנינה, בשנת 1918
* סאפו, 1920
* השחקנית, 1920

## לקריאה נוספת
* לקסיקון הונגרי לאמנות הבמה.
* Varsányi Irén, *Magyar életrajzi lexikon 1000–1990*.
* 
* לקסיקון יהודי הונגרי. 1929 עורך פטר אויווארי. אירן ורשאני
* לקסיקון לאמנויות הבמה ההונגריות (1929–1931, עורך אלאדר שופפלין)

## קישורים חיצוניים

## הערות שוליים

קטגוריה:יהודיות הונגריות
קטגוריה:שחקני תיאטרון יהודים הונגרים
קטגוריה:שחקני קולנוע וטלוויזיה יהודים הונגרים
קטגוריה:גיור (עיר): אישים
קטגוריה:שחקניות יהודיות
קטגוריה:בוגרות האוניברסיטה לאמנויות התיאטרון והקולנוע
קטגוריה:יהודים מומרים הונגרים
קטגוריה:יהודיות שהתנצרו
קטגוריה:ילידות 1877
קטגוריה:הונגרים שנולדו ב-1877
קטגוריה:נפטרות ב-1932
מבצר גאגרון

**מבצר גאגרון** (בהינדית: **गागरौन दुर्ग**) הוא מבצר עתיק, הנמצא כ-10 קילומטרים צפונית-מערבית לעיר  בדרום-מזרח מדינת ראג'סטאן שבצפון-מערב הודו. המבצר הוא דוגמה למבצר שההגנה עליו מסתמכת על גבעה ומים. המבצר נבנה על ידי ביג'לדב במאה ה-12. מאוחר יותר, המבצר היה בבעלותם של  ואכבר מהאימפריה המוגולית. המבצר בנוי על מפגש הנהרות אהו ו ומוקף במים משלושה צדדים וחפיר בצד הרביעי ומכאן זכה לשם ג'לאדורגה (जलदुर्ग, "מבצר מים").

בשנת 2013, במושב ה-37 בוועדת המורשת העולמית שהתקיימה בפנום פן בקמבודיה, הוכרז מבצר גאגרון, יחד עם חמישה מבצרים נוספים של ראג'סטאן, כאתר מורשת עולמית של אונסק"ו, כקבוצת מונומנטים הקרויה מבצרי הגבעות בראג'סטאן.

## היסטוריה
מבצר גאגרון נבנה במהלך המאה ה-12 על ידי המלך ביג'לדב והמצודה נשלטה על ידי ממלכת קינצ'י במשך 300 שנה. התאריך המדויק שבו נבנה המבצר אינו ידוע, אך היסטוריונים מעריכים כי המבצר נבנה מהמאה השביעית עד המאה הארבע עשרה.

השליט האחרון במבצר זה היה המלך אצ'ל דאס קינצ'י.  הסולטאן הראשון של  תקף את המבצר בשנת 1423 עם צבא שכלל 30 אלף פרשים ו-84 פילים. כשהבין אצ'ל דאס קינצ'י שהתבוסה שלו היא בלתי נמנעת בשל העדיפות המספרית של הלוחמים בצבא הסולטן וכלי הנשק הטובים יותר שעמדו לרשותם, לא נכנע ונלחם עד שאיבד את חייו, בהתאם למסורת הראג'פוטים. יתר על כן, נשים רבות ביצעו  (הצתה עצמית), על מנת להימנע מלהילקח בשבי כוחות הסולטן. על פי הדיווחים ההיסטוריים, נערכו במבצר 14 קרבות ו-2 ג'אוהרים של מלכות.

המבצר נכבש גם על ידי  ואכבר מהאימפריה המוגולית. אכבר הפך את מבצר זה למטה שלו ומאוחר יותר נתן אותו לפרתוויראג', וסאל של אכבר מ, כחלק מנחלתו.

כיום מתגוררים במבצר כ-300 תושבים.

## תיאור
שמאל|ממוזער|260px|מבצר גאגרון הוא היחיד בצפון הודו המוקף במים
מבצר גאגרון משתרע על כל שטח רמה שהיא חלק מ והוא מוקף במים משלושה צדדים וחפיר מלא במים בצד הרביעי. המבצר בנוי על מפגש הנהרות אהו ו המבצר מוקף בשתי חומות בגובה בין 10 ל-15 מטרים עם מגדלים עגולים בגובה 25 מטרים. פסגת הגבעה מוגנת בצד הנהר על ידי צוק אנכי בגובה 93.6 מטרים, מה שמונע גישה למבצר מצד זה. הצוק שימש גם כמקום להוצאות להורג. למבצר שתי כניסות עיקריות. שער אחד מוביל לכיוון הנהר, בעוד השער השני מוביל לכיוון הדרך ההררית.

## אדריכלות
אזור הארמון במבצר ממוקם בצפון-מערב המתחם הפנימי, וכולל בעיקר מבנים מהמאות ה-18 וה-19, כמו שיש מהאל או ההרמון ומרדנה מהאל, עם עיטורי העלים ופתחים מקושתים של מתקופתו של זלים סינג ג'אלה (המאה ה-19).

מבנים נוספים הם מקדש וישנו ההינדי הנקרא מדאן מוהאן (המאות ה-18–19), מקדש הנומאן ההינדי ומסגד מוסלמי, הדרגה (המאה ה-16). מבצר גאגרון כולל גם אנדרטאות, מאגרי מים ובארות וכן מבני אחסון ובתי מגורים.

## תרבות
קבוצה של שישה מבצרים של ראג'סטאן: **מבצר גאגרון**, מבצר צ'יטורגר, מבצר קומבלגר, מבצר רנתמבור, מבצר אמבר ומבצר ג'איסלמר נוספו לרשימת אתרי המורשת העולמית של אונסק"ו בשם מבצרי הגבעות בראג'סטאן במהלך הישיבה ה-37 של ועדת המורשת העולמית בפנום פן ביוני 2013. הם נכללו ברשימת אתרי המורשת העולמית כנכס תרבותי סדרתי ודוגמאות לאדריכלות הצבאית של הראג'פוטים.

## קישורים חיצוניים

* The Hill Forts of Rajasthan

## הערות שוליים

קטגוריה:מבצרי גבעה
קטגוריה:ראג'סטאן
ריוטארו אראקי

**ריוטארו אראקי** (ביפנית: **荒木 遼太郎**; נולד ב-29 בינואר 2002 בקוממוטו שביפן) הוא כדורגלן יפני המשחק בעמדת הקשר בקבוצת קאשימה אנטלרס מליגת העל היפנית.

## קריירת מועדונים
ב-12 באוקטובר 2019 פורסם כי אראקי יצטרף לקאשימה אנטלרס מליגת העל היפנית לקראת עונת . ב-16 בפברואר 2020 הוא ערך את הופעת הבכורה שלו במועדון, בהפסד 1-0 לנאגויה גרמפוס במסגרת שלב הבתים של גביע הליגה היפנית. ב-23 בפברואר הוא ערך את הופעת הבכורה שלו בליגת העל היפנית, בהפסד 3-0 לסאנפרצ'ה הירושימה במסגרת המחזור הראשון בליגה לעונת . ב-16 באוגוסט הבקיע את שער הבכורה שלו במועדון, בתיקו 2-2 נגד ויסל קובה במסגרת המחזור העשירי בליגה. בסך הכל ערך אראקי 26 הופעות ליגה בעונתו הראשונה במועדון, בהן הבקיע שני שערים, וקבוצתו סיימה במקום החמישי בליגה.

## קריירה בינלאומית
נכלל בסגל הנבחרת האולימפית של יפן לטורניר הכדורגל באולימפיאדת פריז (2024).

## קישורים חיצוניים

## הערות שוליים

קטגוריה:כדורגלנים יפנים
קטגוריה:בלמי כדורגל יפנים
קטגוריה:כדורגלני קאשימה אנטלרס
קטגוריה:כדורגלנים יפנים באולימפיאדת פריז (2024)
קטגוריה:יפנים שנולדו ב-2002
ארמל בלה-קוצ'אפ

**ארמל בלה-קוצ'אפ** (בגרמנית: **Armel Bella-Kotchap**; נולד ב-11 בדצמבר 2001 בפריז שבצרפת) הוא כדורגלן גרמני המשחק בעמדת הבלם בקבוצת הלאס ורונה, בהשאלה מסאות'המפטון.

## חיים אישיים
בלה-קוצ'אפ נולד בפריז שבצרפת. הוא בנו של שחקן העבר של נבחרת קמרון, סיריל פלורן בלה .

## קריירת מועדונים
בלה-קוצ'אפ גדל במחלקות הנוער של מספר מועדונים, ביניהם בורוסיה מנשנגלדבך ודיסבורג, ובשנת 2017 הגיע אל מחלקת הנוער של בוכום. לקראת עונת  הצטרף לסגל של הקבוצה הבוגרת של המועדון למשחקי קדם העונה. ב-28 באפריל 2019 הוא ערך את הופעת הבכורה שלו במועדון, בהפסד 2–3 לארצגבירגה אווה במסגרת המחזור ה-31 בבונדסליגה השנייה. בסך הכל ערך בלה-קוצ'אפ ארבע הופעות ליגה בעונה זו, והוסיף 12 הופעות ליגה בעונת .

ב-14 בפברואר 2021 הבקיע בלה-קוצ'אפ את שער הבכורה שלו במועדון, בניצחון 0–2 על איינטרכט בראונשווייג במסגרת המחזור ה-21 בליגה לעונת . הוא ערך 28 הופעות ליגה והבקיע שער אחד בעונה זו, בה סיימה בוכום במקום הראשון בבונדסליגה השנייה והעפילה לבונדסליגה.

ב-21 באוגוסט 2021 הוא ערך את הופעת הבכורה שלו בבונדסליגה, בניצחון 0–2 על מיינץ 05 במסגרת המחזור השני בליגה לעונת 2021/2022.

ב-21 ביוני 2022 חתם בסאות'המפטון מהפרמייר ליג תמורת 10 מיליון אירו. ב-13 באוגוסט ערך הופעת בכורה בפרמייר ליג, בתיקו 2-2 עם לידס יונייטד. בתחילה הציג בלה קוצ'אפ יכולת טובה, אך סבל מפציעות רבות שמנעו ממנו לשחק.

ב-1 בספטמבר 2023 הושאל לפ.ס.וו. איינדהובן. לעונה אחת, בה ערך 4 הופעות ליגה בלבד, לאחר שפרק את כתפו, אך רשם עם הקבוצה זכייה באליפות הליגה ההולנדית. בסיומה חזר לסאות'המפטון.

ב-27 באוגוסט 2025 הושאל להלאס ורונה.

## קריירה בינלאומית
ב-26 בספטמבר 2022 ערך בלה-קוצ'אפ את הופעת הבכורה שלו בנבחרת גרמניה, בתיקו 3-3 נגד נבחרת אנגליה במסגרת ליגת האומות 2022/2023.

בלה קוצ'אפ נכלל בסגל נבחרת גרמניה לטורניר מונדיאל 2022, אך לא שותף בו כלל.

## תארים
'''בוכום''': 

● בונדסליגה 2: 2020-21

**פ.ס.וו. איינדהובן:**

● אליפות הולנד: 2023-24

## קישורים חיצוניים

## הערות שוליים

קטגוריה:כדורגלנים גרמנים
קטגוריה:בלמי כדורגל גרמנים
קטגוריה:כדורגלני בוכום
קטגוריה:כדורגלני סאות'המפטון
קטגוריה:כדורגלני פ.ס.וו. איינדהובן
קטגוריה:כדורגלני נבחרת גרמניה
קטגוריה:כדורגלני מונדיאל 2022
קטגוריה:כדורגלני הלאס ורונה
קטגוריה:גרמנים שנולדו ב-2001
עונת 2011/2012 בליגת העל ההולנדית

**עונת 2011/2012** הייתה העונה ה-56 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. דה חראפסחאפ ואקסלסיור רוטרדם ירדו לליגת המשנה.

## מבנה
על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (17 ששיחקו בעונה שעברה, אליהן הצטרפה ואלבייק שעלתה מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בשיטת הטוב משני משחקים כנגד הקבוצות שהעפילו מטורניר הפלייאוף בליגת המשנה.
#### תחרויות אירופיות
*הקבוצה שסיימה במקום ה-1 העפילה לשלב הבתים של ליגת האלופות.
*הקבוצה שסיימה במקום ה-2 העפילה לשלב המוקדמות השלישי בליגת האלופות.
*הקבוצה שסיימה במקום ה-4 ומחזיקת הגביע העפילו לסיבוב הפלייאוף של הליגה האירופית.
*הקבוצה שסיימה במקום ה-5 העפילה לשלב המוקדמות השלישי של הליגה האירופית.
*הקבוצות שסיימו במקומות 6–9 התמודדו על כרטיס בודד לשלב המוקדמות השני של הליגה האירופית.
**טוונטה זכתה בכרטיס לשלב המוקדמות הראשון של הליגה האירופית לאחר שזכתה במקום ה-3 של דירוג המשחק ההוגן של אופ"א

### טבלת הליגה

### פלייאוף הירידה
אל הפלייאוף העפילו 4 הקבוצות שסיימו במקומות 2–5 בליגת המשנה, אליהן הצטרפו שתי הקבוצות שהעפילו מסיבוב הפלייאוף הראשון בליגת המשנה ושתי הקבוצות שסיימו במקומות 16 ו-17 בליגת העל לסדרת הטוב מ-2 משחקים.

### פלייאוף על הכרטיס לסיבוב המוקדמות השני של הליגה האירופית

## קישורים חיצוניים

קטגוריה:עונות בליגת העל ההולנדית
קטגוריה:תחרויות כדורגל ב-2012
קטגוריה:תחרויות כדורגל ב-2011
קטגוריה:2011 באירופה
קטגוריה:2012 באירופה
המהומות באצטדיון בפודגוריצה

**המהומות ב[[פודגוריצה]]** התרחשו במהלך משחק הכדורגל בין נבחרות מונטנגרו ורוסיה במוקדמות יורו 2016 שנערך ב-27 במרץ 2015 באצטדיון העירוני בפודגוריצה שבמונטנגרו. המשחק הופסק בדקה ה-68. לאחר שאוהדי נבחרת מונטנגרו החלו לזרוק חפצים לעבר השחקנים.
## מהלך האירועים
המהומות החלו כבר בדקה הראשונה של המשחק, כאשר שוער נבחרת רוסיה איגור אקינפייב נפגע מחזיז שהושלך לעברו מאחורי השער מהיציע של אוהדי מונטנגרו. השוער נפל על כר הדשא ואושפז בדחיפות (הוא נלקח במכונית חשמלית). הרופאים אבחנו כוויות צוואר וזעזוע מוח המשחק הופסק למשך 35 דקות והקהל הוזהר כי במקרה של אירוע חוזר ונשנה משני הצדדים, המשחק יסתיים.

לאחר שרומן שירוקוב החמיץ בעיטת עונשין מול נבחרת מונטנגרו, עפו חפצים על המגרש ופרצה מריבה בין הצדדים. שופט המפגש דניז אייטקין לקח את הנבחרת הרוסית לחדר ההלבשה. אייטקין קיבל החלטה להפריע למשחק כאשר השחקן הרוסי דמיטרי קומבארוב הראה כי נפגע מפגיעת מטבעות שהושלכו לעברו. האוהד המונטנגרי לוקה לזרביץ', שיידה נור לעבר אקינפייב, הסגיר את עצמו למשטרה לאחר המשחק ובבוקר 28 במרץ נלקח לתחנת המשטרה.

## קורבנות
אבחנתו של אקינפייב לא הייתה ידועה בתחילה. הצד הרוסי דיבר על זעזוע מוח, הצד המונטנגרי דיווח על צריבה בצוואר. ב-28 במרץ נתן רופא המרכז הקליני המונטנגרי אליו נלקח אקינפייב מיליאן זינדוביץ', בראיון לחברת הטלוויזיה והרדיו המונטנגרית RTCG, אמר כי השוער קיבל כוויות קלות בצווארו. הוא גם אמר כי לא היו איומים על חייו של אקינפייב ובהמשך כל הדיווחים הרפואיים הסתכמו בכוויה. עד מהרה שוב החל אקינפייב להשתתף במשחקים ואף בילה את היום עם אוהד נכה במפגש שאורגן מטעם קרן הצדקה של ורה. ב-28 במרץ אוהדי נבחרת מונטנגרו התנצלו בפני נבחרת רוסיה ואוהדיה, אליהם הצטרף מאמן נבחרת מונטנגרו, ברנקו ברנוביץ'. בבוקר 29 במרץ נתן לוקה לזרביץ' ראיון בו התנצל בפני השחקנים ואוהדי שתי המדינות.

## השלכות
רוסיה דרשה לפסוק הפסד טכני למונטנגרו, מונטנגרו התעקשה לערוך את המשחק מחדש במגרש נייטרלי עם יציעים ריקים. ב-28 במרץ הודיעה אופ"א כי תוציא פסק דין ב-30 במרץ, אך ההחלטה הסופית נדחתה. לבסוף, ב-30 במרץ אופ"א הודיעה כי היא עלולה להעניש את האוהדים הרוסים, שכן במהלך המשחק הוצגו ביצועים שלהם דגל גרמניה המזרחית והדגל השחור-צהוב-לבן הקיסרי הרוסי, והאוהדים עצמם שרפו את דגל נאט"ו במחאה נגד הפצצת יוגוסלביה בשנת 1999.

ב-8 באפריל בישיבת ועדת הבקרה, האתיקה והמשמעת של אופ"א, התקבלו ההחלטות הבאות:
* נבחרת מונטנגרו ספגה תבוסה טכנית בתוצאה 0:3, כמו גם שני משחקי בית שלאחר מכן ללא צופים;
* איגוד הכדורגל של מונטנגרו ייענש בקנס של 50,000 יורו;
* התאחדות הכדורגל הרוסית תיענש בקנס של 25,000 אירו על התנהגות האוהדים הרוסיים.

## קישורים חיצוניים
* 

## הערות שוליים

קטגוריה:היסטוריה של נבחרת רוסיה בכדורגל
קטגוריה:פודגוריצה: ספורט
קטגוריה:מהומות באירופה
קטגוריה:2015 באירופה
קטגוריה:היסטוריה של הספורט
Easier

"**Easier**" (בעברית: **קל יותר**) הוא סינגל של להקת הפופ רוק האוסטרלית, . השיר יצא, על ידי אינטרסקופ רקורדס, ב-23 במאי 2019, כסינגל מוביל מאלבום האולפן הרביעי שלהם, *Calm*. נכון לספטמבר 2021, הסינגל הושמע למעלה מ-309 מיליון פעמים בספוטיפיי.

ב-5 ביולי 2019, הם הוציאו את הגרסה החיה לשיר. גרסה זו הושמעה למעלה מ-4 מיליון פעמים בספוטיפיי.

ב-12 ביולי 2019, פורסם גרסת רמיקס של הצמד סיב. גרסה זו הושמעה למעלה מ-57 מיליון פעמים בספוטיפיי.

ב-13 באוגוסט 2019, פורסם גרסת רמיקס עם צ'ארלי פות'. גרסה זו הושמעה למעלה מ-37 מיליון פעמים בספוטיפיי. גרסה זו הגיעה, בשיאה, למקום ה-13 בניו זילנד.

## קידום
הלהקה פרסמו מספר טיזרים לפני יציאתו הרשמי של השיר, בין היתר בציון שמו של השיר ותאריך הוצאתו.

## ביקורת
המגזין רולינג סטון תיאר את השיר כ-"אפל" וציין כי ההשראה לשיר הגיע מ-"קבוצות סינת' כבדות של שנות ה-80 וה-90, כמו דפש מוד וטירז פור פירז, ובמיוחד 'Closer' של Nine Inch Nails". המגזין בילבורד ציין כי "הסנטימנט הנוגע ללב מתרומם על ידי השירה הנלהבת של הסולן לוק המינגס, מהפסוקים הממלמלים ועד הפלסט של השורות".

## וידאו קליפ

הווידאו קליפ של הסינגל, בבימויו של גרנט סינגר, יצא לראשונה ב-23 במאי 2019. נכון לספטמבר 2021, הווידאו קליפ נצפה למעלה מ-59 מיליון פעמים.

## פרסים ומועמדויות

## מיקומי שיא

## נתוני מכירות

## היסטוריית שחרור

## קישורים חיצוניים

## הערות שוליים

קטגוריה:שירי 5 Seconds of Summer
קטגוריה:שירי צ'ארלי פות'
קטגוריה:שירים באנגלית
קטגוריה:שירים שנכתבו על ידי אלי טמפוסי
קטגוריה:שירים שנכתבו על ידי לואי בל
קטגוריה:שירים שנכתבו על ידי צ'ארלי פות'
קטגוריה:שירים שנכתבו על ידי ראיין טדר
קטגוריה:שירים שהופקו על ידי לואי בל
קטגוריה:סינגלים בהוצאת אינטרסקופ רקורדס
סה-מה יי

**סְה-מָה יִי** (במנדרינית: 司馬懿; 179 – 7 בספטמבר 251) ידוע גם כ**ז'ונג-דה** היה מצביא, מדינאי, ועוצר הכס של ממלכת צָאו-ווֶי בתקופת שלוש הממלכות של סין.

## ביוגרפיה
הוא התחיל את הקריירה הפוליטית שלו בשנת 208 תחת צאו צאו, ועלה במהירות בדרגות וצבר יוקרה רבה לאורך עשרות שנים. הוא ידוע בעיקר בזכות הגנה על ממלכת צָאו-ווֶיי מפני משלחות הצפון של ג'וּגֶה לְיָאנְג בין השנים 231–234.

בשנת 239 הוא נבחר לעוצר הכס של הקיסר צאו פאנג, יחד עם יורש עצר נוסף, צאו שואנג. צאו שואנג ניסה למזער את כוחו של סְה-מָה יִי ויחסיהם התדרדרו במהרה. בשנת 249, לאחר שתכנן וגייס תמיכה בקפידה, הוא הדיח את צאו שואנג מהשלטון בהפיכה והוציא אותו ואת משפחתו להורג.

לאחר אירוע זה, היה סְה-מָה יִי השליט דה פקטו של ממלכת צָאו-ווֶיי. במשך שאר ההיסטוריה של ווֶיי, שלטה משפחת סְה-מָה במדינה, וסללה את הדרך להקמת שושלת ג'ין, שבסופו של דבר הוקמה על ידי נכדו, סה-מה יו'אן, קיסר סין.

## קישורים חיצוניים

קטגוריה:סין: היסטוריה
הרכבל לאי רוזוולט (ניו יורק)

**הרכבל לאי רוזוולט** הוא רכבל חשמלי בניו יורק שפרוס מעל איסט ריבר ומחבר את האי רוזוולט לאפר איסט סייד במנהטן בקו מזרח-מערב בין האי לשדרה השנייה, בנקודה שבין רחובות 59 ל-60, כשהכניסה למערכת היא מרחוב 59. הרכבל הוא הרכבל החשמלי הראשון שהופעל בצפון אמריקה, לאחר שנפתח בשנת 1976. מאז שנפתח הוסעו באמצעותו מעל 26 מיליון נוסעים.

הרכבל מורכב משתי קרוניות הנעות הלוך ושוב בשני כבלים מקבילים. זוהי אחת מצורות ההובלה ההמוניות בניו יורק שאינה מנוהלת על ידי רשות התחבורה המטרופולינית , אך משתמשת במטרוכארד  של המערכת הזו ויש לה העברות חינם אליה.

הרכבל מופעל על ידי חברת לייטנר-פומה  מטעם התאגיד המבצע של האי רוזוולט , תאגיד ציבורי לתועלת הציבור שנוסד בשנת 1984 כדי להפעיל שירותים באי.

האי רוזוולט היה מחובר למנהטן ולקווינס באמצעות קרון חשמלי שחצה את גשר קווינסבורו מאז פתיחתו בשנת 1909. שני קרונות חשמליים אלה עצרו באמצע הגשר ומשם עברו למעלית, שהורידה את הנוסעים לאי. עד שנת 1976, היה זה החיבור היחיד לשני הרבעים הללו, ולעיר בכלל, מהאי.

בשנת 2006 נותק זרם החשמל לרכבל, ו-76 איש נתקעו בקרונית למשך שעות.

ב-1 במרץ 2010 נסגר הרכבל כחלק ממיזם שיפוץ ושדרוג בעלות של כ-25 מיליון דולר. במהלך השיפוץ הוחלפו כל הרכיבים למעט שלושת בסיסי המגדל. בין השיפורים המרכזיים: כבלי הקרוניות יכולים לפעול באופן עצמאי זה מזה, כאשר לכל קרונית 2 כבלים משלה, שבלתי תלויים בקרונית שמגיעה מהכיוון הנגדי. לפני כן נסעו הקרוניות רק במקביל. הרכבל נפתח מחדש ב-30 בנובמבר 2010. הפרויקט הושלם תוך תשעה חודשים, חודשיים יותר משתוכנן במקור. הקרוניות נגישות לכיסאות גלגלים ולאופניים. בנקודת היציאה מהרכבל על האי רוזוולט, יש גישה לאוטובוס האדום  שמסיע בחינם מסביב לאי. האוטובוס יוצא מתחנת הרכבל כל 8 דקות בשעות העומס, וכל 15 דקות בשאר הזמן. יוצאים במקביל 2 אוטובוסים לכיוונים מנוגדים לאורך הכביש הטבעתי המקיף את האי.
[ממוזער|המסוף במנהטן, מבט מדרום מזרח, מכיוון [רחוב 59.]]

## קישורים חיצוניים

* 

## הערות שוליים

אי רוזוולט
קטגוריה:ניו יורק: תחבורה ציבורית
I Miss You (שיר של קלין בנדיט)

"**I Miss You**" הוא סינגל של להקת המוזיקה האלקטרונית הבריטית, קלין בנדיט, בשיתוף פעולה עם הזמרת-יוצרת האמריקאית, ג'וליה מייקלס. הסינגל נכתב על ידי מייקלס, ג'ק פטרסון וגרייס צ'אטו, והופק על ידי ג'ק פטרסון, מארק ראלף וגרייס צ'אטו. השיר יצא, על ידי אטלנטיק רקורדס, ב-26 באוקטובר 2017, כסינגל הרביעי מתוך אלבום האולפן השני של הלהקה, **.

נכון לספטמבר 2021, הסינגל הושמע למעלה מ-552 מיליון פעמים בספוטיפיי.

## ביקורת
אליסון סטובלבין, מהמגזין בילבורד, אמרה כי השיר "ארוז עם אלמנטים סימפוניים בהירים שנרדפים בכל פרויקט של קלין בנדיט". מייק ואס, מ-*[[Idolator]]*, אמר כי השיר הוא "באנגר נשגב שחובט אגרוף רגשי", ושיבח את קלין בנדיט על כך שהוא מספק "הפקה ללא רבב, מורכבת ורב-שכבתית", כמו כן "הכנסת מספר צלילים אסייתים לשיר מבלי שזה יישמע מאולץ או גימיקי".

## וידאו קליפ
הווידאו קליפ, שיצא ב-28 באוקטובר 2017, צולם בתחנת הרכבת אונגר , בחוף הדרומי של בריטניה ובמדבר בלוס אנג'לס. נכון לספטמבר 2021, הווידאו קליפ נצפה למעלה מ-130 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קלין בנדיט
קטגוריה:שירי ג'וליה מייקלס
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'ק פטרסון
קטגוריה:שירים שנכתבו על ידי גרייס צ'אטו
קטגוריה:שירים שהופקו על ידי מארק ראלף
קטגוריה:שירים על געגוע
קטגוריה:בלדות פופ
קטגוריה:שירי דאנס-פופ
קטגוריה:שירי מוזיקה אלקטרונית
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים בהוצאת אטלנטיק רקורדס
אדאץ'

**אדאץ**' (בהונגרית: **Adács**) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם באדאץ' מספר התושבים נמצא בירידה. כך, בשנת 1990 היה מספר התושבים 2,901 ובשנת 2023 רק 2,544 תושבים.

האזור היה מיושב לסירוגין על פי עדויות ארכאולוגיות כבר מתקופת הברונזה המאוחרת והוזכר לראשונה בכתבים משנת 1323.

## יהודי אדאץ'
יהודים חיו באדאץ' במאה ה-18 ובמאה ה-19. ובשנת 1944 נרצחו רוב יהודי הכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
המועדון החברתי של שאיין

**המועדון החברתי של שאיין** (באנגלית: **The Cheyenne Social Club**) הוא מערבון קומי אמריקאי משנת 1970 בבימויו ובהפקתו של ג'ין קלי, עם ג'יימס סטיוארט, הנרי פונדה, שירלי ג'ונס וסו אן לנגדון בתפקידים הראשיים.

## תקציר העלילה
1867, טקסס - ג'ון או'הנלן (ג'יימס סטיוארט) והרלי סאליבן (הנרי פונדה) הם צמד בוקרים מבוגרים שעובדים צמוד במרחבי טקסס כבר עשר שנים.

יום אחד מקבל ג'ון מכתב מעורך הדין וילובי בשאיין שמודיע לו כי אחיו די ג'יי נהרג והוריש לו נכס גדול בשאיין (ויומינג) שנקרא "המועדון החברתי של שאיין". הם יוצאים רכובים למסע ארוך של 1,000 מיל עד לשאיין. וילובי (דבס גריר) נותן לג'ון את שטר הקניין על הבניין אך כשג'ון שואל אישה ברחוב היכן המועדון החברתי היא נותנת לו סטירת לחי.

הם מגיעים לבניין המפואר הסמוך למסילת הרכבת ואת פניהם מקבלת ג'ני (שירלי ג'ונס) שמציגה בפניהם את שש הבחורות הגרות בבניין. ג'ון רוצה לשוחח איתן אבל כל פעם נשמע צלצול והבחורה מתנצלת ועוזבת. לכל בחורה יש מספר צלצולים שלה. במהרה מבינים ג'ון והרלי שמדובר כאן בבית בושת יוקרתי.

ג'ו מגיע למסבאה ומיד הוא מתקבל בחשדנות כזר אבל כשהוא מציג את עצמו כאחיו של די ג'יי משתנה האווירה, כולם מברכים אותו ובעל המסבאה מאכיל ומשקה אותו חינם כולל מתן סיגרים משובחים.

ג'ון לא אוהב את העניין אבל הרלי כן, בעיקר לאחר הטיפול המיוחד שנותנת לו אופאל אן (סו אן לנגדון).

יחס האנשים לג'ון משתנה לאחר שהוא מודיע לבחורות כי החליט לסגור את בית הבושת ולהפוך אותו לבית מלון. הוא מקבל הערות מעליבות וכדי לשמור על כבודו הוא מתחיל במכות שמתרחבות לקטטה גדולה עם נזק גדול למסבאה. הוא מושם במעצר ומשורר עם קנס גבוה.

יום אחד מותקפת ג'ני ונחבלת קשות. התוקף הוא קורי בניסטר (רוברט וילק) וג'ון הולך למסבאה לגמור איתו את החשבון בדו-קרב אקדחים בו הוא מנצח והורג אותו.

יוקרתו של ג'ון עולה שוב בעיר ובעיקר בעיני הבחורות במועדון החברתי.

חמישה אקדוחנים ממשפחת בניסטר מגיעים כדי לחסל את ג'ון. מתפתח קרב אקדוחים ביניהם ובין ג'ון, ג'ני והרלי שבסופו מחוסלים התוקפים. השריף מזהיר את ג'ון כי עוד רבים ממשפחת בניסטר מתכוננים להגיע לעיר ולחסל אותו. וילובי אומר לו כי אינו יכול לסגור את המועדון החברתי היות שאחיו מכר את השטח לחברת הרכבות בתנאי שהבניין ימשיך להיות "מועדון חברתי". לאור זאת מורה ג'ון למסור את הבעלות לג'ני ושניהם חוזרים שוב לטקסס לעבודה כבוקרים.

## צוות השחקנים

## קישורים חיצוניים

* קדימון למועדון החברתי של שאיין, באתר יוטיוב
* המועדון החברתי של שאיין, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1970
קטגוריה:סרטים באנגלית
קטגוריה:מערבונים
קטגוריה:סרטי ג'יימס סטיוארט
קטגוריה:סרטי קירק דאגלס
קטגוריה:סרטי דרמה אמריקאיים
קטגוריה:זנות בקולנוע
קטגוריה:סרטי קומדיה אמריקאיים
קטגוריה:סרטים אמריקאיים
הר סייה

**הר סייה** או **הר סיייה** (באנגלית: **Mount Siyeh)** הוא הר ברכס לואיס, בשטח הפארק הלאומי גליישר, במחוז גליישר, במדינת מונטנה שבארצות הברית.

גובהו של הר סייה 3,054 מטרים מעל פני הים, והוא ההר החמישי בגובהו בשטח הפארק.

הר סייה הוא מתנשא לגובה של 947 מטרים מעל סביבתו.

הר סייה ממוקם 3.26 קילומטרים ממזרח קו פרשת המים של אמריקה, בשטח אגן ניקוז של נהר סנט מרי, הנשפך אל נהר ססקצ'ואן, אשר נשפך למפרץ ההדסון.

## היסטוריה
### מקור השם

ההר נקרא על שם אינדיאני משבט בלאקפוט "סאי - יה" שמשמעות שמו "כלב משוגע" או "זאב משוגע".

### הטיפוס על ההר

הטיפוס הראשון המתועד לפסגת ההר בוצע על ידי נורמן קלייד (Norman Clyde), אשר הגיע לפסגה בשנת 1924.

## תיירות

מספר מסלולי הליכה מובלים לפסגת ההר. 

מסלול הליכה פופולרי ארוך המכונה "חווית קו הרקיע" (Skyline Experience) מתחיל במלון מני גליישר, ואורכו 9 קילומטרים.

## קישורים חיצוניים

* הר סייה באתר peakbagger
* הר סייה באתר summitpost
* תחזית מזג אוויר עדכנית ארוכת טווח עבור הר סייה (לפי גבהים)

; חוויית קו הרקיע
* חוויית קו הרקיע באתר summitpost

## הערות שוליים

סייה
סייה
סייה
סייה
דויד קוסטס

**דויד קוסטס קורדל** (בספרדית: **David Costas Cordal**; נולד ב-26 במרץ 1995 בוויגו שבספרד) הוא כדורגלן ספרדי המשחק בעמדת הבלם בקבוצת ריאל אוביידו.

## קריירת מועדונים
קוסטס נולד בוויגו שבספרד, וגדל במחלקת הנוער של סלטה ויגו המקומית. ב-25 באוגוסט 2013 ערך קוסטס בן ה-18 את הופעת הבכורה שלו בקבוצה הראשונה של המועדון, בניצחון 2-1 על ריאל בטיס במסגרת המחזור השני בלה ליגה לעונת 2013/2014.

ב-31 באוגוסט 2015 חידש קוסטס את חוזהו בסלטה ויגו עד לשנת 2019, והושאל למיורקה מהליגה הספרדית השנייה. ב-14 בינואר 2017 הושאל ריאל אוביידו, ששיחקה גם היא בליגה הספרדית השנייה.

ב-31 באוגוסט 2017 האריך קוסטס את חוזהו בסלטה ויגו עד לשנת 2020, והושאל למשך עונה אחת לברצלונה אתלטיק, קבוצת המילואים של ברצלונה. הוא שיחק בעיקר בקבוצת המילואים, וב-29 בנובמבר ערך את הופעתו היחידה בקבוצה הבכירה של המועדון, כשהחליף את ג'רארד פיקה בניצחון 5-0 על ריאל מורסיה בגביע המלך הספרדי, בו זכתה ברצלונה בתום העונה.

ב-25 בינואר 2020 הושאל קוסטס לאלמריה מהליגה הספרדית השנייה למשך חצי עונה. הוא חזר לסלטה ויגו לקראת עונת 2020/2021, אך לא זכה לדקות משחק בעונה זו.

ב-12 ביולי 2021 חתם קוסטס על חוזה לשלוש עונות בריאל אוביידו מהליגה הספרדית השנייה.

## תארים
;ברצלונה
* גביע המלך הספרדי (1): 2017/2018

## קישורים חיצוניים

## הערות שוליים

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:כדורגלני סלטה ויגו
קטגוריה:כדורגלני מיורקה
קטגוריה:כדורגלני ריאל אוביידו
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני אלמריה
קטגוריה:ספרדים שנולדו ב-1995